**Hortobágy Község Önkormányzatának 8. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2021. október 26-ai rendes, nyilvános ülésére**)**

**Tárgy:** Az önkormányzat és a Hortobágyi-Délibáb Nonprofit Kft. közötti vásári tevékenységhez kapcsolódó együttműködési megállapodás és bérleti szerződés módosítása

*Tisztelt Képviselő-testület!*

A Képviselő-testület 12/2012. (II. 13.) Hö. határozatával hagyta jóvá és a 58/2012. (V. 29.) Hö. határozatával, a 132/2012. (XI. 29.) Hö. határozatával, a 131/2013. (XI. 18.) Hö. határozatával 106/2014. (XII. 11.) Hö. határozatával, a 122/2015. (XII. 10.) Hö. határozatával, a 114/2016. (XII.15.) Hö. határozatával, továbbá a Polgármester a 55/2020. (XII.23.) polgármesteri határozatával módosította a vásári tevékenység átadására vonatkozó megállapodásban és bérleti szerződésben foglaltakat.

A megállapodás tartalmazza, hogy a bérleti díj meghatározásánál a felek figyelembe veszik a vásároztatási tevékenységből származó bevételt. A bérleti díjat mely közös megegyezéssel módosítható a felek - a vásároztatásból származó bevétel ismertében – minden év november 30. napjáig felülvizsgálják.

Tekintettel arra, hogy az idei évben a Kft. bevételei a vásároztatási tevékenységből igen jelentősek -csak a Hídivásárt tekintve meghaladják a 16 millió forintot- de figyelembe véve, hogy a bérleti díj bevétele után az Önkormányzatnak Áfát kell fizetni és a végelszámolás befejezése után a Kft. vagyona Áfa teher nélkül száll át az Önkormányzathoz a bérleti díj összegét 1.000.000 forintban javasolom meghatározni.

***HATÁROZATI JAVASLAT***

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 107. §-a alapján az alábbi döntést hozza:

A Hortobágyi-Délibáb Nonprofit Kft. vásár fenntartásához kapcsolódó feladat ellátásához szükséges hortobágyi 98/1 hrsz., 98/3 hrsz., hortobágyi 99 hrsz., hortobágyi 101 hrsz., hortobágyi 108/7 hrsz. alatti ingatlanokat az önkormányzat bérleti jogviszony keretében adja át hasznosításra a társaságnak. A bérleti díjat 2021. évre 1.000.000.- Ft + ÁFA összegben határozza meg.

2021. évben a Bérbeadó ezen határozat szerint számlázza ki a bérleti díjat a Bérlő felé.

**Határidő:** 2021. november 15.

**Felelős:** Jakab Ádám András polgármester

Hortobágy, 2021. október 19.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető